Burjassot guarda silenci per l’última mort per violència masclista
2025-07-24

Membres de l’Equip de Govern i de la Corporació Municipal juntament amb personal de l’Ajuntament de Burjassot s’han concentrat hui (19-02-2019), a les 12h, a les portes del Consistori, per a mostrar la seua repulsa i rebuig, així com la seua solidaritat i respecte envers els familiars, davant l’últim cas de violència de gènere que ha costat la vida d’una dona de 36 anys en Moraira.

La Delegació del Govern contra la Violència de Gènere ha informat de la naturalesa masclista de la mort, un dia després que el cadàver de la dona fora trobat a l’interior d’un contenidor de fem en aquesta localitat alacantina. La víctima, mare d’un fill menor, va ser assassinada per la seua parella el diumenge 16 de febrer, segons la Delegació, que ha precisat que pesaven denúncies prèvies per violència masclista contra el presumpte agressor.

Es tracta de la víctima número 1.044 des que van començar a registrar-se les estadístiques en 2003.